หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 599

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

Tip Computer
ทิปคอมพิวเตอร์

ค้นหาเว็บไซค์

การสร้างรหัสผ่านที่ยากต่อการคาดเดา

ถ้าคุณเคยทำกระเป๋าสตางค์หาย
คุณจะทราบถึงความรู้สึกกังวลใจที่เกิดขึ้น
ผู้อื่นอาจไปยังที่ต่างๆ โดยมีข้อมูลเฉพาะตัวของคุณ
แล้วสวมรอยเป็นตัวคุณ ถ้ามีคนขโมยรหัสผ่านของคุณ
เขาจะสามารถทำธุรกรรมออนไลน์ทุกอย่างได้เช่นเดียวกับคุณ
แฮกเกอร์อาจเปิดบัญชีบัตรเครดิตใหม่
ขอยื่นเรื่องจำนองทรัพย์สิน
หรือสนทนาออนไลน์โดยใช้ชื่อของคุณ
ซึ่งกว่าคุณจะรู้ตัวก็สายเกินแก้แล้ว
โปรดอ่านรายละเอียดเพื่อศึกษาว่า
คุณสามารถช่วยป้องกันข้อมูลเฉพาะตัวของคุณขณะออนไลน์ได้โดยการสร้างรหัสผ่านที่ยากต่อการคาดเดา

การป้องกันรหัสผ่านของคุณ

แฮกเกอร์ใช้เครื่องมือด้านซอฟต์แวร์ที่มีความสามารถในการเข้าถึงรหัสผ่านที่คล้ายกันนับพันได้อย่างรวดเร็ว
เพื่อค้นหารหัสผ่านที่เดาได้ง่าย
คุณสามารถช่วยป้องกันความปลอดภัยของคุณได้โดยการใช้รหัสผ่านที่ยากต่อการคาดเดา
จัดการรหัสผ่านของคุณด้วยความละเอียดรอบคอบ
และติดตามดูแลแอคเคาท์ของคุณอย่างใกล้ชิด

ทำอย่างไรจึงจะช่วยให้รหัสผ่านคาดเดาได้ยาก

สิ่งที่ท้าทายความสามารถ คือ
การสร้างรหัสผ่านที่คุณสามารถจดจำได้
แต่ผู้อื่นสามารถคาดเดาได้ยาก โปรดดูคำแนะนำทั่วไปต่อไปนี้
ซึ่งจะช่วยให้คุณสามารถสร้างรหัสผ่านได้ดีขึ้น

สิ่งที่ควรทำในการสร้างรหัสผ่าน
-
ใช้รหัสผ่านที่ยาว (อย่างน้อย 7 ตัว)
-
ใช้ตัวอักษรตัวพิมพ์ใหญ่และตัวพิมพ์เล็ก ตัวเลข
รวมทั้งสัญลักษณ์ต่างๆ ประกอบกัน
-
ใช้สัญลักษณ์อย่างน้อยหนึ่งตัวในตำแหน่งที่ 2 - 6
-
ใช้ตัวอักษรที่แตกต่างกันอย่างน้อย 4 ตัว
(อย่าใช้ตัวอักษรซ้ำกัน)
-
ใช้ตัวเลขและตัวอักษรแบบสุ่ม

สิ่งที่ไม่ควรทำในการสร้างรหัสผ่าน
-
อย่าใช้ส่วนใดส่วนหนึ่งหรือทั้งหมดของชื่อผู้ใช้
-
อย่าใช้คำที่มีความหมายในภาษาใดๆ
-
อย่าใช้ตัวเลขที่อยู่ในตำแหน่งเดียวกับตัวอักษรในการคิดคำ
-
อย่าใช้ตัวอักษรหรือหมายเลขที่เรียงต่อกัน (เช่น "abcdefg"
หรือ "234567")
-อย่าใช้แป้นพิมพ์ที่อยู่ติดกัน (เช่น
"qwerty")

การจัดการรหัสผ่านที่ดีขึ้น

คุณจะรู้สึกแปลกใจที่มีคนจำนวนมากเขียนรหัสผ่านที่เป็นความลับของตน
แล้วติดไว้ที่หน้าจอคอมพิวเตอร์
หรือพับไว้ในลิ้นชักข้างเครื่องคอมพิวเตอร์
โปรดดูคำแนะนำต่อไปนี้
ซึ่งจะช่วยคุณในการจัดการรหัสผ่านของคุณอย่างปลอดภัยมากขึ้น

สิ่งที่ควรทำในการจัดการรหัสผ่าน
-
เก็บรหัสผ่านของคุณไว้เป็นความลับ
-
ใช้รหัสผ่านที่แตกต่างกันสำหรับแต่ละเว็บไซต์
-
เปลี่ยนรหัสผ่านของคุณอย่างน้อยทุกๆ 6
เดือน

สิ่งที่ไม่ควรทำในการจัดการรหัสผ่าน
-
อย่าเขียนลงในกระดาษ
- อย่าใช้คุณสมบัติ "จำรหัสผ่าน"
บนเว็บ

การสร้างรหัสผ่านที่ยากต่อการคาดเดาเป็นเพียงการเริ่มต้นเท่านั้น
การสร้างรหัสผ่านที่ยากต่อการคาดเดาสามารถช่วยป้องกันการขโมยข้อมูลเฉพาะตัวของคุณ
อย่างไรก็ตาม
การดำเนินการดังกล่าวยังรับประกันไม่ได้ว่าคุณได้รับการป้องกัน
นอกเหนือจากขั้นตอนต่างๆ ที่ได้อธิบายไว้แล้ว
ให้ตรวจดูเอกสารทางการเงินในแต่ละเดือนของคุณ
แล้วติดต่อไปยังบริษัทหรือธนาคารที่เกี่ยวข้องทันทีเพื่อรายงานปัญหา
รวมทั้งตรวจดูรายงานการใช้เครดิตของคุณในแต่ละปีด้วย
การดำเนินการทั้งหมดนี้จะสามารถช่วยป้องกันข้อมูลเฉพาะตัวของคุณ
และอันดับความน่าเชื่อถือของคุณ

ข้อมูล
www.microsoft.com

ทิปคอมพิวเตอร์ Eng V.

Web

www.bcoms.net

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website Web
Directory Google AdSense
Web
Hosting